nto. Oke wavula umlomo angaba selefuna ukubopa. Kambe liyanda nokwanda ngoku elisiko lokuyi canda kabini ifama, bati naba bantu baqeshileyo kanti baya banjelwa enceni kwakulo mhlaba baqeshe kuwo !

Into esisimanga nebulelekayo yeyokuba pezu kwabo bonke obu bunzima kula macala angapakati ngokukodwa, balileli ngokonwaba abantsundu, abanye bafuyile benze nezindlu ezibukekayo. E-Bedford apo kukoyo izindlu ezi 468, sifumana inkomo zikumawaka amatandatu, amahashe ekumakulu amahlanu, igusha zikumawaka asixenxe, zinjalo nebokwe; inqwelo zimashumi mane anesibozo, amakuba alikulu elinanci nye linesine. Sinosizi ukuba amanani empalila enganikwanga ngabo bonke ababali. Kwabawanikileyo sifumana kutandeka ukufuya kwabanye nakuba kungeko ndawo inento zonke nje nge Bedford. Into abangakolisanga kuyifuya abanye ngamahashe, kwenye indawo epantsi kuka Mr. Cock wase Bathurst, sibona ukuba apo kukoyo abantu aba 36 linye ihashe. Komnye umzi obantu ba 600, linye ikuba ! Kwimpi yase Tapolisi epantsi kuka Mr. Hall, apo kukoyo abantu 503, ihashe linye! Ungade ummangaliswe mlesi ukuba elihashe linye liwufeza njanina umsebenzi wabantu abangaka, kanti akukayiva into. Kaupulapule sikutyele ngelali yase Qumra epantsi kuka Mr. Cowie. Uti lolali inabantu abamashumi matandatu anesibozo (68), kekaloku inkomo akuko nokinye; amahashe, akuko nalinye; igusha, akuko nanye; ibokwe akuko nanye; imipu, akuko namnye; inqwelo, akuko nanye ; amakuba, akuko nalinye ! ” Into ekoyo zizindlu ezilishumi elinantlanu. Kuvakala ukuba abantu balo Lali bahleli ngokonwaba bakolisiwe sisimo sabo! ! Utsho umpati wabo. Sinivumile bantu base Qumra ; nizinkabi zamadoda, umhlambi wakowenu niwubonisile indlela entsha yokonwaba. Azi ukuba onyana benu nibalobolela ngezikabanina mhla bazekayo?

Kuko izinto ezintatu ezisenze buhlungu kunene sakuzibona esiyaleza ukuti umntu wonke makalumke. Eyokuqala abakala ngayo kwindawo ezininzi lihashe elingwevu. Kuko imilambo ekubonakala ukuba ibolile sesi sifo sinyanyeka kunene; apo ungafika bembalwa abangekehliwa. Ukusulelana kwabo ngaso sisuke siwutungele umzi kwa ngoku. Ukuba uke wadla ngecepe elinye, mhlaumbi wasela ngakumtya nye nonaso isuka ise isala nawe intoshe. Abanye basandisa ngokwanga abantwana abancinane, aze umntwana ase esinika konina noyise. Siyaqokela ukuti kuko imilambo ebolileyo, apo sesitungele nakwabamhlope, sabangena ngokuti kanti abapati babantwana banaso. Unga u Rulumeni anganento ayenzayo kwangalo nyaka into yokulinga ukusitintela.

Enye indawo ekwafana nale yeyamaleperi. Kubonakala ukuba ayanda nawo; sibe sisulela isifo sawo. Kunjalo nje afumane ayekwa ati sa pakati komzi, abantu bangati abazami qinga. Siyambulela u S. E. Shaw, Esq., imantyi yase Gqili, e Herschel. Uti apo bangapezu kwekulu abanesileperi, ihashe elingwevu lona kupants’ ukuba kungabiko namnye ongenalo. Uquba ati —into esim’bulela ngayo—ubeke wabiza intlanganiso yabantu ngo we 18 ka December, wayibeka kubo lento yezi zifo, wabonisa ukuba mabenze into. Kugqitywe kwelokuba mabahlale kwindawo eyahlukileyo abanesileperi, kwakiwe indlu yokunyangela abanehashe elingwevu. Akukavakali ukuba uya kutinina u Rulumeni, kuba nakuba abantu bevumile ukuyitwala irafu yoku ayiyi kufeza konke okufunekayo. Masiqokele ukuti lumkani nina basapilileyo.

Eyesitatu indawo kukwanda kokunxila. Asisokwenza mazwi maninzi ngale ndawo. Mase sicela umzi ukuba usenze isicelo sika Rev. Mr. Harper obesand’ ukuhlaba umkosi kwakufupi nje. Mzi ontsundu vukani, nahilwa! Yinto efuti ukumka komntu ehleka. Ziremente, nina bantu bane ndlebe namehlo pakamani satshona ilanga libalele.

Ukuyi vala kamnandi lenteto yanamhlanje masikankanye ukuti Imantyi nabahloli belali bahlangene ngelokuti tina bantu bantsundu asikuko nokuba umteto siwutobele nokuba sihleli ngokuzola. U G. C. Bayne, Esq., imantyi yase Bathurst ude atete amazwi esingakolisi kuweva. Uti, “Ndinga ndingakub'ala ukucinga kwam, okokuba izicaka zama Xosa zingapezulu ngokutembeka, nokundileka nokukoleka kunezicaka zezinye izizwe ezintsundu—ngom Xosa ndidibanisa ne Mfengu. Apo bapetwe kakuhle abaneliswa nje kodwa, bayonwaba kanye, *bazitande inkosi zabo.”* Kwenye indawo uti, kule ndlela ka lolwe isinga e Rini ivela e Cawa, abenzi bayo bakolwa kukuqesha abantu abantsundu kunokuba baqeshe abamhlope.

IMPAWANA.

Umnenga asasibaliselwe ngawo kwelenyanga efileyo siva ukuba ama Slamsi agqibile ukuwuqina. Amafuta awo azalise imipanda ema 42, e *gallon zima,* 52 umnye um’panda. Ewonke amafuta zi *gallon* ezimawaka mabini anekulu linamashumi osibozo anane (2,184). Inye i *gallon* idle 5s., ngoko ke amafuta odwa angenise £546. Imbovu zomnenga (whale-bone) zitengiswe uge £120. lyonke imali engenileyo yi £666. Inkunzi ike yabonwa, kodwa ibuye yemka yabalahleka abazingeli. Ikatazela kulandawo yahlukana kuyo nosapo lwayo.

\*\*\*

Kulenyanga ifileyo ucingo luhambise indaba ezimbi zokutsha kwendlu yomhlobo wetu omkulu um’fi u Bishop Colenso. Umlilo owayitshisayo ngowawutshisa idlelo waudwendwa ke wada wapatelela endlwini. Amanene apambili ase Mgungundlovu azenze iLandla lokubuta imali yokuncedisa indleko yomhlolokazi nentsapo ye Bishop. Ukuba amaxesha ebesilungele akukonto besiyakuyilwela njengeyokuba nabantu bakowetu mababonakalise um’bulelo wabo ku Sobantu ngokuncedisa kulonakalo olunje : Ekokubeni ke amaxesha enje abo banga bangafaka nokuba ngumnwe elusizini olunje bangazitumela inkozwana zabo kumcokeli we *Mvo,* e Qonce, oyakuzitumela kwibandla lokwamkela inkozo zoncedo e Maritzburg.

\*\*\*

Um’bali okwa Daliwe ongalitumeliyo igama lake ukanyeza ubunyaniso bencwadi esiqonda ukuba yabalwa ngamantombazana atile alomzi, ibika ukuqalwa kwekaya elinezibele lase Katikati. Uti akuko Hotele injalo. Tina noko asilusizi ukuba sive namhla ukuba salutwa, kuba isaziso ngo Ngqo Onezibele sasinika ituba lokuvakalisa umoya wetu ngokufuneka kwezindlu ezinjalo kwimizi emikulu. Lom'baleli usitumele amagama amantombazana lawo aye kayita u Ngqo. Akusakunceda luto ukuwavakalisa, kuba into le asikolwa ukuba yenzakalisa nabani. Lomlambo u Daliwe unento onayo malunga nokuvelisa abantu abantliziywana zikapukapu. Sibona sibonile izinto ezinkulu zikangelelwa pantsi ngumhlambi omele lomandla.

\*\*\*

Inteto ka Mr. Mqanda ekwelinye ibala kwakweli pepa lanamhla ibifanele ibange into eninzi yamadoda apambili elizwini icingile ngenxaso sabafundisi abantsundu. Lomhlambi siwufumana uxaseka nzima pakati kwetu. Okuncinane okufumanayo akwanele nokugeina usapo lwawo esapilile amadoda, kubeka pina ke xa seleswelekile? Saka lendawo sayiti bandlakanya kwakwezi “Mpawana,” asipulapulwanga bani; saba njengelizwi libomboloza, entlango. Akungangamihlali kuti namhla ukubona lomcimbi usatyelwa ngamadoda an jengo Mr. Mqanda. Kakade ukuze abafundisi abantsundu bafumane ukulungelwa ngumsebenzi wabo kuyakuqina kuqala amanene aselizwini, njengokuba kunjalo ku Mangesi. Siyakuvuya ukubona lendawo ihlokonyiswa ngoka Mqanda ibanga ingxoxo pakati kwabadala, abadikoni nabakokeli beramente ezintsundu.

\*\*\*

Sinendawana esinga singayipendula kwinteto enge Somerset ebonakala komnye umhlati kwelanamhla. Um’bali obalisa ngomcimbi wokwamkelwa. kwepepa eli *Zimvo* uti u Mr. Mayila wati makusale amadoda. odwa. ukuza kuxoxa indawo yepepa. Lento yimposiso endala—ukukolwa ukuba kuko micimbi itile angafanele kuyipulapula oyiledi. Akwaba ayengakutshwanga amaledi kulo ntlanganiso. Akukonto iqinayo ngapandle kwawo—kunjalo ngezi mini pakati kwetu bamnyama. *Isigidimi* esi sacuma mhla kwawomela amaledi ekusitabateni. Kwelo bandla lalisetyalikeni ya Marabe ngo 24 August mabe yayiko iledi eyeyokuqala ekusamkeleni *Isigidimi kulomzi* wase Somerset East—kanti ke noko yandululwa! Asimangaliswa ke ukuva ukuba izigqibo zamadoda ewodwa zapelela emazwini, kube lukuni kwakufikwa ezenzweni. Nakudala amadoda ebekalipa akulwa ekaugelwe ngamaledi. *[Sotto voce :* Fan’uba yiyo lento i N. E. A. ikalipe ngapezu kwe Mbumba.] Ngenisani amaledi kanobom, nobona ukungena kwekaba.

2 ISIGIDIMI SAMAXOSA OCTOBER 01, 1884